# **DECIZIA ETAPEI DE ÎNCADRARE**

## Nr. număr din zz.ll.aaaa

Ca urmare a solicitării de emitere a acordului de mediu adresate de **sc ambro sa** , cu sediul în Str. calea unirii, Nr. 24, Suceava, Judetul Suceava, cu adresa nr. 347 din 19.05.2015, înregistrată la APM Suceava cu nr. 4461/21.05.2015, în baza:

* **Hotărârii Guvernului nr. 445/2009** privind evaluarea impactului anumitor proiecte publice şi private asupra mediului, cu modificările şi completările şi ulterioare;
* **Ordonanţei de Urgenţă a Guvernului nr. 57/2007** privind regimul ariilor naturale protejate, conservarea habitatelor naturale, a florei şi faunei sǎlbatice, cu modificǎrile şi completǎrile ulterioare, aprobată prin **Legea nr. 49/2011**,

şi ca urmare a delegării de competenţă,

autoritatea competentă pentru protecţia mediului APM Suceava decide, ca urmare a consultărilor desfăşurate în cadrul şedinţei/şedinţelor Comisiei de Analiză Tehnică din data de 29.05.2015, că proiectul ***Reabilitare baraj deversor, consolidare mal drept râu Suceava în zona captării SC AMBRO SA*** propus a fi amplasat în mun. Suceava, în albia minoră a râului Suceava nu se supune evaluării impactului asupra mediului şi nu se supune evaluării adecvate.

Justificarea prezentei decizii:

I. Motivele care au stat la baza luării deciziei etapei de încadrare în procedura de evaluare a impactului asupra mediului sunt următoarele:

a) proiectul se încadrează în prevederile Hotărârii Guvernului nr. 445/2009, anexa nr. 2, pct. 10, lit. g;

b) Lucrările propuse constau în:

- Refacere rizbermă aval deversor(aval piloţi Benotto)- refacerea se va face pe întreaga lungime a deversorului de 127 m, cu o lăţime de 12 m;

- Refacerea parţială a rizbermei din partea dreaptă a albiei după pragul de beton;

- Drum tehnologic pentru acces în zona canalului de deviere- drumul vapleca de pe malul stâng, aval bazin deversor, va parcurge pe toată lungimea parte din suprafaţa rizbermei aval bazin disipator, apoi va ocoli aripa dreaptă a disipatorului de energie, va trece peste o parte din rizberma din partea dreaptă a pragului, va merge paralel amonte de prag, depăşind cu 36 m malul drept;

- Creare nişă în pragul de beton aflat pe partea dreaptă în vederea schimbării cursului râului Suceava- nişa va descărca debitul de formare al râului Suceava( debitul maxim multiannual cu probabilitatea de 50%);

- Execuţia canal de deviere- are rolul de a devia corpul de apă Suceava pe un nou traseu, pentru crearea condiţiilor de lucru în zona situată după deversor. Va funcţiona după principiul unui preaplin. Canalul va avea: - lungimea - 72 m

- lăţime la fund- 40 m

- panta taluzelor- 1/2

- panta longitudinală - 0,5%

- adâncime medie a canalului- 1 m

- Suprabetonarea zonei degradate a deversorului cu profil practice curb;

- Refacerea disipatorului de energie în zonele de prăbuşire a dalelor;

- Refacerea aripei prăbuşite a disipatorului de energie;

- Realizarea unui batardou de pământ în faţa pragului deversor- se va executa doar dacă se constată că afuierea subterană are caracter progresiv; Dimensiunile batardoului vor fi: lungime 92 m, lăţime coronament 5 m, panta taluz spre apă ½;

- Execuţia unui perete de palplanşe;

- Consolidare mal stâng aval baraj deversor- constă în realizarea la baza taluzului a unei saltele din gabioane de 30 cm grosime şi dimensiunile de 7 x 5 m, încastrată în fundul albiei. La partea dinspre mal a saltelei se realizează un prism din anrocamente, iar la partea superioară a acestuia o grindă din beton monolit, pe toată lungimea consolidării.

- Demolarea batardoului şi închiderea canalului de deviere;

- Betonarea nişei practicate în pragul de ebton prin care s-a asigurat devierea râului;

- Finalizarea execuţiei rizbermei după prag din partea dreaptă;

- Execuţia unui pereu zidit din piatră brută în zona de record dig mal drept cu pragul deversor;

II. Motivele care au stat la baza luării deciziei etapei de încadrare în procedura de evaluare adecvată sunt următoarele:

- nu este cazul.

Condiţiile de realizare a proiectului:

a) Pe toată perioada execuţiei lucrărilor este obligatorie asigurarea scurgerii normale a apelor;

b) Se va menţine funcţionalitatea scării de peşti existente şi se va asigura conectivitatea cu bieful aval;

c) La finalizarea lucrărilor se vor îndepărta din albie resturile de material, pentru a nu afecta scurgerea normal a apelor

Proiectul propus nu necesită parcurgerea celorlalte etape ale procedurii de evaluare adecvată (se aplică pentru proiectele pentru care autoritatea competentă pentru protecţia mediului a decis că nu este necesară parcurgerea procedurii de evaluare adecvată).

Prezenta decizie poate fi contestată în conformitate cu prevederile Hotărârii Guvernului nr. 445/2009 şi ale Legii contenciosului administrativ nr. 554/2004, cu modificările şi completările ulterioare.

**DIRECTOR EXECUTIV,**

**Ing. Vasile Oşean**

**Şef Serviciu Avize, Acorduri, Autorizaţii, Întocmit,**

**Ing. Constantin Burciu Ing. Doru Cojocaru**